3.nap

Reggel hét órakor keltettek minket. Nyolc órakor megreggeliztünk. Összepakoltunk, majd megindultunk Kolozsvárra.

Mátyás király szülőházát néztük meg, és megkoszorúztuk a szobrát, a Szent Mihály templom melletti téren. Kolozsvár után Torda felé vettük az irányt. Egy hosszú út után megérkeztünk a sóbányába. Egy kis várakozás után elindultunk az idegenvezetővel le a bányába. Sok kibányászott terület volt. Láthattuk, hogy termelték ki a sót. Megtudtuk, hogy milyen fontos volt a középkorban ez az ásvány; még fizettek is vele.
Megdöbbenve hallgattuk a szegény lovak és bányászok sorsát.
 A sóbánya után visszamentünk a felszínre ahol ebédszünetet tartottunk. Kellett is az energia, mert egy hosszú túra várt ránk.
Amikor már mindenki megebédelt, megindultunk a Tordai-hasadékhoz. A hasadékban egy patak mellett túráztunk végig. Volt hogy teljesen köves úton mentünk ami nagyon csúszós volt. Rengeteg hídon mentünk át. Láthattunk szarvast, siklót. Elérkeztünk a hasadék végéhez. Megpihentünk és visszafordultunk. Amikor visszaértünk, elindultunk a következő szállásunkra, Nagyenyedre. Mikor megérkeztünk, mindenki elfoglalta a szobáját. Nyolc órakor vacsoráztunk.

Kíváncsian várom a következő napot mert eddig nagyon sokat tanultam.

*Tot Bence 7.b*